અનસૂયાબહેન ગુજરાત વિદ્યાપીઠમાં સંસ્કૃત વિષયના આચાર્યા હતા. સમગ્ર ગુજરાતના શ્રેષ્ઠ સાહિત્યિક મહાનુભાવોમાં તેમની ગણના થાય.. તેમના પતિ અનિકેતભાઈ એક વર્ષ પહેલા જ એક અકસ્માતમાં મૃત્યુ પામ્યા.. સંતાનમાં એક દીકરો અને એક દીકરી.. સત્યાવીશ વર્ષનો ખિલન એક મલ્ટીનેશનલ કંપનીમાં નોકરી કરતો હતો.. બે વર્ષ પેલા જ તેના લગ્ન સમાજની સુશીલ, સંસ્કારી, ગુણવાન અને રૂપવાન એવી ખંજના સાથે થયેલા. અન્સુયાબહેનની દીકરી ખેવના તેનું એમએ પૂરું કરી હવે ઘરે ભાભી સાથે રહીને ઘરકામ શીખતી હતી.. અનસૂયાબહેન બહુ પ્રવૃત હતા. સવારે નવ વાગ્યે કોલેજ જવા નીકળી જાય તો સાંજે સાત વાગ્યે આવે. એ પછી પણ કોઈ ને કોઈ સાથે તેમની મીટીંગ ગોઠવાયેલી જ હોય.. આખું ઘર ખંજનાના આવ્યા બાદ તેના પર જ નિર્ભર હતું.. અને અનસુયાબહેનને તો એ વાતનો અત્યંત ગર્વ પણ ખરો.. સમાજમાં અને તેમના કોલેજના ક્લીગ્સને તેઓ હમેશા કહેતા..